'Terminator' za predsjednika? (20/11/04) - 2004-11-20
Schwarzenegger čestim putovima i javnim nastupima potiče govorkanja da je bacio oko na Bijelu kuću
"Los Angeles Times" jutros piše o nagađanjima da guverner Arnold Schwarzenegger, unatoč tome što je rođen u inozemstvu, ipak čeznutljivo gleda Bijelu kuću. Iako inzistira da ga predsjednička dužnost ne zanima, ipak svojim nastupima i čestim putovanjima u inozemstvo uspijeva sebe prikazati kao političara globalne važnosti. Losanđeleski dnevnik podsjeća da tijekom nedavnog puta u Japan nije ostvario nikakve gospodarske ciljeve, ali se sastao s japanskim premijerom, koji ga je nazvao "popularnijim od Busha." Njegove moguće predsjedničke ambicije naišle su na odziv u javnosti, te je već osnovana organizacija koja radi na promjeni američkog Ustava, prema kojem Amerikancima rođenim u inozemstvu ne mogu biti predsjednici. Međutim, iako "Terminator" uživa podršku 65 glasača u Kaliforniji, na nacionalnoj razini, mijenjanje ustava podržava samo trećina glasača. "New York Times" javlja da slabljenje vrijednosti dolara sve više brine Europljane. Njemački ministar ekonomije Wolfgang Clement pozvao je Aziju, Europu i Sjedinjene Države da poduzmu zajedničke korake kako bi zaustavili daljnje slabljenje američke valute. Europljani tvrde da upravo euro apsorbira najveći dio pritiska od pada dolara, jer su Japan i druge azijske zemlje agresivno reagirale da bi spriječile porast vrijednosti svojih valuta u odnosu na dolar. Zbog pada vrijednosti dolara, Amerikancima putovanja u inozemstvo postaju sve skuplja, a javlja se i opasnost od porasta inflacije i rasta kamatnih stopa. Međutim, za američki proizvodni sektor, koji već godinama gubi radna mjesta, pad vrijednost dolara je prava "adrenalinska injekcija", jer omogućuje jeftiniji izvoz američke robe i jača pritisak na strane kompanije da povećaju cijene robe koju izvoze u Sjedinjene Države – piše "New York Times".